Take That

**Take That** je britská pop rocková spevácka skupina, ktorá vznikla v Manchesteri v roku 1990. Pôvodnú päticu spevákov v tejto formácii tvorili Gary Barlow, Howard Donald, Jason Orange, Mark Owen a do roku 1995 aj Robbie Williams. Skupina v roku 1996 po odchode  Williamsa ukončila svoje účinkovanie. V roku 2005 sa jej štyria pôvodní členovia rozhodli v spoločnej hudobnej kariérie pod značkou Take That pokračovať.

## Stručná história
V roku 1989 sa hudobný manažér Nigel Martin-Smith rozhodol sformovať britskú chlapčenskú spevácku skupinu, s ktorou by sa pokúsil dosiahnuť na hudobnom trhu komerčný úspech podľa vzoru americkej speváckej formácie New Kids On The Block. Gary Barlow a Mark Owen prišli zo skupiny Cutest Crush, Howard Donald a Jason Orange predtým pôsobili v kapele Street Band. Piaty člen formácie, vtedy šestnásťročný Robbie Wiliams sa do skupiny dostal po konkurze ako posledný. Sformovanej pätici spevákov sa s ich prvými singlami „Love“, „Promises“, či „Once You've Tasted Love“ presadiť v rebríčkoch výraznejšie nedarilo. 

Prelom v hudobnej kariére zostavy nastal po vydaní nahrávky coververzie piesne zo 70. rokov od americkej R&B kapely Tavares s názvom „It Only Takes A Minute“, ktorá sa dostala na siedme miesto v Spojenom kráľovstve. Po tomto singli nasledovali ďalšie: „I Found Heaven“, balada „A Million Love Songs“, či ďalšia coveverzia disko hitu s názvom „Could It Be Magic“. Svoj debutový album Take That s názvom *[[Take That and Party|Take That & Party]]* vydali v roku 1992. Postupne nasledovala séria britských hitparádových jednotiek: „Pray" (1993), „Relight My Fire" (1993, so speváčkou Lulu), „Babe" (1993), „Everything Changes" (1994), „Back For Good" (1995), „Never Forget" (1995) a „How Deep Is Your Love" (1996, coververzia skladby Bee Gees). Zlom v histórii formácie nastal v júli 1995, po odchode Williamsa.

Medzi rokmi 1990 až 1996 Take That dominovali v britských hudobných rebríčkoch a predali viac ako 25&nbsp;miliónov hudobných nosičov. V tomto období mali dva najpredávanejšie hudobné albumy desaťročia *[[Everything Changes (Take That album)|Everything Changes]]* (nominovaný v roku 1994 na cenu *[[Mercury Prize|Mercury]]*) a kompiláciu *[[Greatest Hits (Take That album)|Greatest Hits]]* z roku 1996. Po vydaní tejto kompilácie sa skupina oficiálne rozpadla.

Po rozpade sa väčšina bývalých členov predstavila so svojimi sólovými projektami: Mark Owen debutoval albumom *[[Green Man]]* (1996). Barlow v tom istom roku albumom *[[Open Road]]*. V roku 1997 vydal album aj Robbie Williams (*[[Life Thru A Lens]]*), presadil sa aj v roku 1998 hitom „Millenium" a albumom *[[I´ve Been Expecting]]*.

V roku 2005 formácii Take That vyšiel 14. septembra 2005 výberový album singlov a nevydaných piesní *[[Never Forget - The Ultimate Collection]]*. Po obnovení účinkovania roku 2006 oznámila skupina Take That zahájenie koncertného turné s názvom *[[Ultimate Tour 2006|The Ultimate Tour]]* a vydala po desiatich rokoch nový štúdiový album *[[Beautiful World (Take That album)|Beautiful World]]*. V roku 2008 vyšiel obnovenej formácii druhý album s názvom *[[The Circus (Take That album)|The Circus]]* a na 30. novembra 2009 bolo hudobným vydavateľstvom *[[Polydor]]* ohlásené plánované vydanie ich prvého koncertného albumu z turné *The Circus* s názvom *[[The Greatest Day - Take That Present: The Circus Live (Take That album)|The Greatest Day]]*.

Barlow a Williams vydali 7. júla 2010 spoločný singel s názvom *[[Shame (Robbie Williams song)|Shame]]*. Tento singel je ich prvá spoločná nahrávka od roku 1995. Pieseň sa dostala na druhé miesto v britskej singlovej hitparáde a aj v ostatnej Európe dosiahla veľký úspech.

15. júla 2010 Robbie Williams oznámil, že sa vracia ku kapele a 8. novembra im vyšiel prvý singel *[[The Flood (Take That)|The Flood]]* z ich nového albumu, ktorý vydali 15. novembra 2010. Kapela ohlásila aj spoločné turné *[[Progress Live 2011]]* , ktoré má začať budúci rok v máji.

## Diskografia
### Štúdiové albumy
* 1992 - *[[Take That & Party]]* 
* 1993 - *[[Everything Changes (Take That album)|Everything Changes]]* 
* 1995 - *[[Nobody Else]]* 
* 2006 - *[[Beautiful World (album)|Beautiful World]]* 
* 2008 - *[[The Circus (Take That album)|The Circus]]*
* 2010 - *[[Progress(Take That album)|Progress]]*
* 2014 - III
* 2017 - Wonderland

### Koncertné albumy
* 2009 - *[[The Greatest Day (Take That album)|The Greatest Day]]*

### Kompilácie
* 1996 - *[[Greatest Hits (Take That album)|Greatest Hits]]*
* 2005 - *[[Never Forget - The Ultimate Collection]]*
* 2006 - *[[The Platinum Collection (Take That album)|The Platinum Collection]]*
* 2018 - ''Odyssey

## Referencie
 

## Iné projekty

Kategória:Britské hudobné skupiny
Kategória:Interpreti Universal Music Group